Jonathan Hart er mangemillionær og administrerende direktør i Hart Industries, et globalt Los Angeles-basert konglomerat bestående av tjue separate bedrifter. Jennifer Hart, tidligere Edwards, er frilansjournalist og hobbyfotograf, og sammen lever de det glamorøse jetsetliv. På fritiden er de amatørdetektiver som snubler borti alt fra drap til tyverier og spionasje. Ved sin side har de Max, lojal hovmester, kokk og sjåfør, samt Freeway, deres elskede og trofaste løwchen, som fikk navnet sitt den dagen Jonathan og Jennifer fant han vandrende alene langs motorveien.